b'\n_START_ARTICLE_\nDavid Arthur Skinner\n_START_SECTION_\nUtdanning\n_START_PARAGRAPH_\nSkinner var student ved Leeds College of Music der han startet sin formelle musikkutdanning. Han har ogs\xc3\xa5 en Bachelor i \'Klassisk komposisjon\' fra Griegakademiet, Universitetet i Bergen (2008\xe2\x80\x9312), der han hadde Morten Eide Pedersen som veileder. Han tok ogs\xc3\xa5 en Master i ut\xc3\xb8vende jazz ved Norges musikkh\xc3\xb8gskole (2012-14). Skinner har skrevet flere studier i musikkteori, slik som om taktarter, polyrytmikk og  harmonil\xc3\xa6re.\n_START_SECTION_\nKarriere\n_START_PARAGRAPH_\nGjennom \xc3\xa5rene han bodde i Vest-Yorkshire (1999\xe2\x80\x932004), l\xc3\xa6rte Skinner sitt fag ved \xc3\xa5 spille med et bredt spekter av muikere p\xc3\xa5 klubber og konsertsaler omkring i Yorkshire. Han ble ogs\xc3\xa5 kjent med musikerne Anders L\xc3\xb8nne Gr\xc3\xb8nseth, Audun Ellingsen og Ulrik Ibsen Thorsrud, som han startet bandet Sphinks med. F\xc3\xb8r han flyttet til Norge i 2005 var han fast pianist p\xc3\xa5 flere lokale jazzklubber, og han fortsatte som heltidsmusiker her. Skinner har spilt med et stort spekter av jazzmusikere i Norge, som Majken Christiansen, Torstein Ellingsen, Bj\xc3\xb8rn Vidar Solli, Georg Michael Reiss, Kristoffer Kompen, Lars Frank, Stig Hvalryg og Hermund Nyg\xc3\xa5rd. Han fremf\xc3\xb8rer musikk i forskjellige stilarter fra stride piano og swing til electronica og samtids-improvisasjonsmusikk p\xc3\xa5 scener over hele landet. Han arbeider ogs\xc3\xa5 med dansere og har ledet swingorkestere for ulike dansefestivaler i Oslo and Bergen. Han har ogs\xc3\xa5 gitt en konsertserie i Oslo konserthus s\xc3\xa5 vel som p\xc3\xa5 andre scener._NEWLINE_Skinner har spesialisert seg innen swingjazz og stride piano, og har utgitt tre solopianoalbum innen disse sjangrene. Disse inneholder hovedsakelig hans egne komposisjoner. Den f\xc3\xb8rste, Diagonal Jazz (2013), ble godt mottatt av den norske kritikeren Erling Wicklund fra NRK. De to neste Cubistic Boogie (2015) og Skinner Plays Skinner (2017), ble utgitt p\xc3\xa5 det vel ansette plateselskapet Losen Records. Den f\xc3\xb8rste av disse fikk flotte anmeldelser av Jan Granlie, kritiker i Salt-Peanuts.eu, og den neste bra kritikk i Dagsavisen._NEWLINE_Med Sphinx (1999\xe2\x80\x932012) har Skinner utgitt fire album i tillegg til et konsertalbum og en utgivelse i Japan, og har spilt p\xc3\xa5 klubber i Frankrike, Belgia og Finland i tillegg til fire turneer i Japan. Han har ogs\xc3\xa5 jobbet i duoformat med saxofonisten Anders L\xc3\xb8nne Gr\xc3\xb8nseth, og i 2011 spilte duoen Gr\xc3\xb8nseth/Skinner p\xc3\xa5 festivaler i Frankrike og Hellas, s\xc3\xa5 vel som ni konserter i Japan._NEWLINE_I perioden 2013\xe2\x80\x9314 samarbeidet Skinner med den klassiske pianisten Joachim Kwetzinsky ved Norges musikkh\xc3\xb8gskole. Her utforsket de grensesnittet mellom komponert klassisk musikk og improvisert jazz. Ved \xc3\xa5 sette s\xc3\xb8kelyset p\xc3\xa5 musikk fra det 20. og 21. \xc3\xa5rhundret, og p\xc3\xa5 strukturelle elementer og rytmer, ville de dekonstruere komponert musikk gjennom eksperimentering for \xc3\xa5 finne m\xc3\xb8tepunkter mellom ulike musikktradisjoner._NEWLINE_Skinner har skrevet forskjellige studier om musikkteori og fortsetter \xc3\xa5 skrive musikk for ulike ensembler, som medlem av "New Music Composition Society" i Norge, s\xc3\xa5 vel som jazzstykker, og musikk for storband. Han har also undervist musikkteori ved Norges musikkh\xc3\xb8gskole.'